Les àrees de Joventut dels ens locals continuen trobant la manera d'estar al costat dels i les joves per acompanyar-los també en aquests moments de confinament per la crisi sanitària de la Covid-19.
En aquest recurs trobareu una selecció, no exhaustiva, d'algunes experiències relacionades amb la gestió de les emocions que s'estan duent a terme des del territori.
L'Ajuntament de Castelló d'Empúries a través del departament de Joventut ha creat un espai virtual per ajudar a viure a la població jove el confinament de la millor manera possible.
El Confixarxa! és un servei gratuït conduït per un equip de psicologia i es pot contactar a través de trucades telefòniques, correu electrònic o WhatsApp per rebre acompanyament per la situació de confinament actual (angoixa per no poder sortir de casa, dificultats dins el nucli familiar, dubtes sobre el confinament...).
Experiència de l'Ajuntament de Cunit on l'equip d'educadors de carrer, que treballen de manera coordinada amb l'Àrea de Joventut, han adaptat el servei "Joves a Peu de Carrer" amb un nou format durant aquest període de confinament anomenat "Del carrer al WhatsApp".
Així ofereixen un espai d'acompanyament i suport emocional a les seves persones joves.
Des de l'espai jove Can Jalpí de Pineda de Mar han treballat la gestió emocional durant el confinament a través del compte d'Instagram.
Dins de la programació oferien diferents tipus d'activitats (esportives, de promoció de la salut, lúdiques, musicals...) i també han inclós pinzellades de gestió emocional (fases del confinament, convivència, identificació d'emocions, difondre recursos...) que podeu consultar en aquest document (pdf).
Amb l'objectiu de conscienciar les persones joves de la importància de quedar-se a casa per lluitar contra el coronavirus (COVID-19) l'Anoia Jove (servei comarcal i Oficina Jove de l'Anoia) ha fet la campanya "Jo em quedo a casa, i tu?" que consta de vídeos de joves de tota la comarca explicant per què es queden a casa.
Des de l'Anoia Jove també han elaborat una Guia de recomanacions pel confimanent de diferents àmbits per a joves.
L'àrea de Joventut de l'Ajuntament de Cambrils ofereix acompanyament emocional en línia als i les joves d'entre 12 i 25 anys durant el confinament.
Els interessats s'han d'inscriure a partir d'un formulari.
Des del perfil d'Instagram de l'Àrea de Joventut de l'Ajuntament de Palafrugell-ESPAI JOVE CAN GENÍS estan penjant diferents publicacions amb tips per viure un bon confinament i poder gestionar amb èxit les quatre emocions bàsiques.
Properament preveuen fer un directe d'Instagram amb una especialista en psicologia per parlar del positivisme durant el confinament i mantenen l'assessoria de salut en línia.
Els són un conjunt de decàlegs relacionats amb el confinament realitzats pel Pla de Prevenció de Drogues de la Vall del Tenes conjuntament amb el Pla de Prevenció de drogues i Promoció de la salut C17 i El Tritó del Baix Montseny (Pla de prevenció de les addiccions).
En total hi ha cinc materials de diferents temàtiques sota els títols d': "Amor confinat", "Marca't una rutina", "Consumeixes?
Consumeix-te la vida", "Gestió ecmocional" i "COnViDvència".
Des del servei de Joventut de Mataró estan treballant des de diferents programes per a fer un acompanyament emocional als i les joves i poder-los oferir recursos al respecte.
Des de la Xarxa d'Espais Joves s'ha fet un acompanyament durant el confinament als i les joves participants en el servei a través de trucades i videotrucades, des del dia 25 de maig s'ofereixen atencions presencials amb cita prèvia amb cita prèvia tant a joves com a familiars d'aquests.
També a partir del 2 de juny, s'ofereix acompanyament emocional des del Programa Referent d'Ocupació Juvenil i s'oferiran atencions presencials (cal cita prèvia).
Des dels perfils d' Instagram i Facebook de Mataró Jove s'han estat difonent recomanacions i recursos en relació amb la gestió de les emocions dels i les joves durant la situació de crisi sorgida arran de la Covid-19.